380.01 REGOLI DWAR TRIBUNAL GĦAL TALBIET ŻGĦAR L-AVVIŻ LEGALI 145 tal-1995, kif emendat bl-Avviżi Legali 168 tal-1995,3 tal-1996, 138 u 201 tal-2000, 159 tal-2001, 193 tal-2002 u 425 tal-2007, 174 tal-2011 u 59 tal-2015. L-AVVIŻ LEGALI 145 tal-1995, kif emendat bl-Avviżi Legali 168 tal-1995,3 tal-1996, 138 u 201 tal-2000, 159 tal-2001, 193 tal-2002 u 425 tal-2007, 174 tal-2011 u 59 tal-2015. 1. Titolu. It-titolu ta’ dawn ir-regoli hu Regoli dwar Tribunal għal Talbiet Żgħar. 2. Tifsir. Kap. 380. Kap. 12. Kap. 12. F’dawn ir-regoli, kemm-il darba r-rabta tal-kliem ma teħtieġx xort’oħra-"Att" tfisser l-Att dwar Tribunal għal Talbiet Żgħar; "Kodiċi" tfisser il-Kodiċi ta’ Organizzazzjoni u Proċedura Ċivili. 3. (1) Sabiex tagħmel it-talba tagħha, il-parti li tagħmel it-talba għandha: (a) timla l-formola għat-talba li hemm fl-Ewwel Skeda; (b) tippreżenta t-talba tagħha fir-Reġistru tat-Tribunal; (ċ) tħallas id-dritt preskritt fit-Tariffa A li hemm fit-Tieni Skeda; (d) titlob lit-Tribunal li jinnotifika lill-konvenut bit-talba. (2) Meta t-talba ssir kontra iktar minn konvenut wieħed, parti li tagħmel it-talba għandha ssemmi lil kull wieħed minn dawk il-konvenuti; iżda t-talba ma tistax issir kontra iktar minn konvenut wieħed kemm-il darba ma jkunx hemm raġuni waħda għaliex tkun qegħda ssir it-talba kontra kull konvenut. Dik it-talba għandha tiġi notifikata lil kull konvenut imsemmi fit-talba. 4. Kif issir risposta għal talba. (1) Meta konvenut jiġi notifikat b’talba, huwa jista’: (a) iħallas is-somma mitluba direttament lill-parti li tagħmel it-talba; jew (b) jippreżenta risposta li fiha- (i) jammettit-talba kollha jew parti minnha; (ii) jopponi t-talba kollha jew parti minnha; (iii) jagħmel kontro-talba kontra l-parti li tagħmel it-talba. (2) Il-konvenut għandu jippreżenta r-risposta tiegħu għat-talba fi żmien tmintax-il jum mid-data meta jkun ġie notifikat bl-avviż tat-talba. (3) Meta l-konvenut ikun qed jagħmel ir-risposta tiegħu għat-talba, huwa għandu: (a) jimla l-formola għal risposta li hemm fl-Ewwel Skeda; (b) jippreżenta r-risposta tiegħu ir-Reġistru tat-Tribunal; (ċ) jħallas id-dritt preskritt fit-Tariffa A li hemm fit-Tieni Skeda; (d) jitlob li t-Tribunal jinnotifika r-risposta tiegħu lill-parti li tagħmel it-talba u lil konvenut ieħor li jista’ jkun hemm. 5. Kontro-talba. (1) Konvenut jista’ fir-risposta tiegħu jagħmel kontro-talba kontra l-parti li tagħmel it-talba. (2) Il-parti li tkun għamlet it-talba tista’ twieġeb għall-kontro-talba billi tippreżenta risposta ta’ kontra-talba. 6. Terzi. (1) Jekk il-konvenut jidhirlu li għandu jkun ħadd ieħor li jħallas it-talba, huwa għandu jindika fir-risposta tiegħu minhi dik il-persuna l-oħra li għandha tħallas it-talba kollha jew parti minnha. (2) Il-konvenut għandu permezz tat-Tribunal jinnotifika lil terzi: (a) b’kopja tat-talba; u (b) b’kopja tar-risposta tiegħu; u (ċ) b’avviż lil terzi; u (d) b’formola għal risposta vojta. (3) Meta terzi jagħmlu r-risposta tagħhom, huma għandhom isegwu l-proċedura li hemm biex issir risposta għal talba hekk kif inhi msemmija fir-regoli 4 u 5. 7. (1) Kull parti tista’ waqt l-ewwel seduta titlob lill-Ġudikatur jawtorizza kull tibdil fil-kontenut ta’ xi talba, kontro-talba, risposta, risposta għal kontro-talba, jew att ieħor li jkun ġie preżentat minn dik il-parti. (2) Jekk il-Ġudikatur iqis dik it-talba bħala waħda ġustifikata u raġonevoli, huwa għandu waqt dik l-istess seduta jordna lir-Reġistratur li jagħmel it-tibdil meħtieġ. Ma għandhom jitħallew isiru ebda tibdiliet oħra. (3) Jekk il-Ġudikatur jilqa’ t-talba ta’ xi parti li tibdel xi ħaġa f’talba, kontro-talba, risposta jew f’xi att ieħor, huwa għandu jara li fl-istess sedu tal-partijiet l-oħra jingħataw l-opportunità li huma wkoll jitolbu xi tibdiliet fit-talba, kontro-talba, risposta jew risposta għal kontro-talba tagħhom minħabba fit-tibdiliet li jkunu ġew aċċettati mill-Ġudikatur skond is-subregola (2). 8. Ċessjoni ta’ talba jew ta’ kontro-talba. (1) Kull parti tista’ iċċedi talba jew kontro-talba matul kull seduta jew permezz ta’ nota li tiġi preżentata fir-Reġistru. (2) Parti l iċċedi talba jew kontro-talba ma tistax iktar ’il quddiem tkompli għaddeja bihom jew terġa’ tippreżenta xi talba oħra dwar dik l-istess talba jew kontro-talba. 9. Xhieda. (1) Xhud jista’ jitħarrek biex jagħti x-xiehda tiegħu jew iġib miegħu xi dokument quddiem it-Tribunal billi jiġi notifikat, permezz tat-Tribunal, b’taħrika sabiex jidher quddiem u fid-data u fil-ħin hemm indikati, mill-inqas tliet ijiem qabel id-data meta x-xhud ikun meħtieġ li jixhed. (2) Jekk xhud li jkun ġie debitament imħarrek jonqos milli jidher waqt seduta, it-Tribunal jista’ jordna li dak ix-xhud jinġieb b’arrest għal seduta li ssir f’data oħra. 10. (1) Ir-Reġistratur għandu jinnotifika lil kull waħda mill-partijiet bid-data u bil-ħin tas-smigħ. (2) Kull talba għandha tinstama għaliha waħedha. (3) It-Tribunal ma għandux iħallis-smigħ għal data oħra kemm-il darba ma jkunx tal-fehma li hemm raġunijiet validi għaliex għandu jagħmel dan. Il-Ġudikatur għandu jara li r-raġunijiet għaliex is-smigħ ikun qed jitħalla għal dar b’oħra jiġu dikjarati fl-ordni ta’ d-differiment. (4) It-Tribunal għandu jagħmel is-seduti tiegħu bil-miftuħ kemm-il darba l-partijiet kollha involuti ma jaqblux li għandu jsir xort’oħra. 11. Kif tinġieb ix-xiehda. Parti tista’ ġġib bi prova tal-każ tagħha sew xiehda li tingħata bil-fomm sew xiehda dokumentarja jew dawk iż-żewġ tipi ta’ xiehda flimkien. 12. Ħelsien mit-tħaris tar-regoli. Il-Ġudikatur jista’ jeħles lil parti li ma jkunx qiegħed jidher għaliha avukat jew prokuratur legali jew rappreżentant professjonali ieħor, mill-konsegwenzi li jista’ jkun hemm fin-nuqqas ta’ tħaris ta’ xi waħda minn dawn ir-regoli, jekk jintwera li dan ikun sar bi żball, żvista jew kull raġuni oħra li l-Ġudikatur iqis validi. F’dawk il-każ il-Ġudikatur jista’ jagħmel ordni li jqis bħala wieħed ġust. 13. Id-disposizzjonijiet tat-Titolu IX tal-Ewwel Ktiebu tat-Titolu XI tat-Tielet Ktieb tal-Kodiċi u kull disposizzjoni oħra ta’ dak il-Kodiċi li għandha x’taqsam mal-kuraturi għandha tkun tapplika mutatis mutandis għall-partijiet li jkollhom proċedimenti quddiem it-Tribunal. 14. (1) Appell minn deċiżjoni tat-Tribunal għandu jiġi l-preżentat fir-Reġistru tal-Qrati b’rikors li jsir fil-Qorti tal-Appell fi żmien timintax-il jum mid-data meta l-Ġudikatur ikun tad-deċiżjoni tiegħu. (2) L-appellant għandu permezz tar-Reġistratur jinnotifika lill-parti jew partijiet l-oħra bir-rikors tal-appell tiegħu. (3) Il-konvenut għandu jwieġeb għar-rikors tal-appell fi żmien tmintax-il jum mid-data meta r-rikors tal-appell jkun ġie lilu notifikat. (4) Il-Qorti tal-Appell għandha, fis-smiegħ tal-appell, tapplika d-disposizzjonijiet li hemm fl-Att. (5) Ir-Reġistratur għandu jintaxxa l-ispejjeż tal-proċedimenti tal-appell skond it-tariffi li hemm fit-Tieni Skeda u skond it-tariffi li hemm fil-Kodiċi kemm-il darba dawk it-tariffi ma jkunux imorru kontra d-disposizzjonijiet tal-Att u ta’ dawn ir-regoli. 15. Notifiki. It-talba, kontro-talba, risposta, risposta għal kontro-talba, avviż lil terzi u kull att ieħor li jeħtieġ li jiġi notifikat lil xi parti għandu jiġi notifikat skond l-artikolu 187 tal-Kodiċi. 16. Tassazzjoni ta’ drittijiet għal servizz professjonali. (1) Id-drittijiet li jitħallsu lil avukati u prokuraturi legali li jassistu lill-partijiet fil-kwistjoni għandhom jiġu intaxxati mir-Reġistratur skond it-Tariffa Ċ li hemm fit-Tieni Skeda. (2) Ir-Reġistratur għandu jintaxxa dawk id-drittijiet arbitrioboniviri. (3) L-ispejjeż għandhom jiġu intaxxati u kalkolati mir-Reġistratur, u l-kalkolu minn u magħmu 1 ma jistax jiġi kontestat wara li jkun għadda xahar. Dak il-perijodu, għar-rigward tal-persuna li tkun qegħda tapplika għat-taxxa uffiċjali, għandu jibda għaddej mid-data meta tkun inħarġet dik it-taxxa uffiċjali u, għar-rigward ta’ kull persuna oħra li tiġi debitament notifikata b’dik it-taxxa uffiċjali permezz ta’ att ġudizzjarju, mid-data ta’ dik in-notifika. (4) It-tassazzjoni tal-ispejjeż u drittijiet li jsiru mir-Reġistratur tista’ tiġi kontestata permezz ta’ rikors li jsir lill-Ġudikatur li fih issirlu talba biex jemenda dik it-tassazzjoni. 17. Ferjat fit-Tribunal. Miżjud: A.L.193 tal-2002. Għandu jkun hemm il-ferjat fit-Tribunal għal Talbiet Żgħar bejn il-15 ta’ Lulju u l-15 ta’ Settembru ta’ kull sena.